# เฟเดริโก ฟาซิโอ
เฟเดริโก ฆูเลียน ฟาซิโอ (เกิด 17 มีนาคม ค.ศ. 1987) เป็นนักฟุตบอลชาวอาร์เจนตินา ปัจจุบันเล่นในตำแหน่งกองหลังให้กับซาแลร์นิตาน่า

ฟาซิโอเริ่มอาชีพโดยลงเล่นให้กับเฟร์โรการ์ริลโอเอสเต จากนั้นเซ็นสัญญากับเซบิยาใน ค.ศ. 2007 โดยลงเล่นเป็นเวลา 9 ปี ทำได้ 15 ประตู ต่อมาในเดือนสิงหาคม ค.ศ. 2014 จึงย้ายไปเล่นให้กับทอตนัมฮอตสเปอร์ และย้ายกลับไปเล่นกับเซบิยาอีกครั้งด้วยสัญญายืมตัว และใน ค.ศ. 2016 เขาได้ย้ายมาเล่นให้กับโรมาในเซเรียอา

ฟาซิโอลงเล่นทีมชาตินัดแรกให้กับอาร์เจนตินาใน ค.ศ. 2011 และเป็นผู้เล่นอาร์เจนตินาชุดฟุตบอลโลก 2018

สโมสรอาชีพ
เซบิยา
ฟาซิโอเกิดที่บัวโนสไอเรส เริ่มต้นอาชีพโดยเล่นให้กับเฟร์โรการ์ริลโอเอสเตในปริเมรา เบ นาซิโอนัล ใน ค.ศ. 2005 จากนั้นจึงถูกเซบิยาซื้อตัวในช่วงปลายปี ค.ศ. 2007 และใช้เวลาส่วนใหญ่ในการลงเล่นให้กับทีมสำรองซึ่งเขามีส่วนช่วยให้ทีมเลื่อนชันสู่เซกุนดาดิบิซิออน

ฟาซิโอเริ่มต้นฤดูกาล 2007–08 ด้วยการลงทะเบียนให้กับเซบิยาทั้งทีมหลักและทีมสำรอง อย่างไรก็ตามจากการขาดหายไปของฆาบิ นาบาร์โร และฌูว์ลีแย็ง แอ็สกูว์เด เนื่องจากอาการบาดเจ็บ ทำให้เขากลายเป็นส่วนสำคัญในการพาทีมเข้าไปแข่งยูฟ่าคัพ ฟาซิโอลงเป็นตัวจริงนัดแรกให้กับเซบิยาเมื่อวันที่ 25 สิงหาคม ค.ศ. 2007 ในนัดเปิดฤดูกาล โดยทีมเอาชนะเฆตาเฟไปได้ 4–1

เมื่อวันที่ 7 พฤษภาคม ค.ศ. 2008 ฟาซิโอทำประตูแรกในการลงเล่นให้กับเซบิยาในนัดที่ทีมเอาชนะราซินเดซันตันเดร์ 3–0 และทำได้สองประตูในนัดนั้น และทำประตูที่สามได้ในนัดถัดมาที่เอาชนะเรอัลเบติส 2–0 โดยทั้งสองเกมเขาเล่นในตำแหน่งกองกลางตัวรับ

ในฤดูกาลที่สอง เซบิยาจบฤดูกาลด้วยอันดับสาม แต่ฟาซิโอมีบทบาทกับทีมลดลงเล็กน้อยและลงเล่นให้กับทีมทั้งสองตำแหน่ง (เซ็นเตอร์แบ็กและกองกลางตัวรับ) ในฤดูกาลถัดมาฟาซิโอเจอกับอาการบาดเจ็บเกือบทั้งฤดูกาล โดยลงเล่นให้กับทีมเพียง 10 นัด ในปีนี้เซบิยาจบฤดูกาลด้วยอันดับสี่และคว้าแชมป์โกปาเดลเรย์ แต่เขาไม่ได้ลงเล่นในนัดชิงชนะเลิศ

วันที่ 14 พฤษภาคม ค.ศ. 2014 ฟาซิโอได้ลงเล่นในนัดชิงชนะเลิศยูฟ่ายูโรปาลีก โดยพบกับไบฟีกา หลังจากในเวลาปกติและช่วงต่อเวลาพิเศษจบลงด้วยผล 0–0 จึงตัดสินด้วยการยิงลูกโทษ และเซบิยาเอาชนะไปได้ 4–2 ได้แชมป์ยูฟ่ายูโรปาลีกเป็นครั้งที่ 3

ทอตนัมฮอตสเปอร์
เมื่อวันที่ 26 สิงหาคม ค.ศ. 2014 เซ็นสัญญากับทอตนัมฮอตสเปอร์ ด้วยค่าตัว 8 ล้านปอนด์ โดยสัญญามีระยะเวลา 4 ปี ในวันที่ 18 ตุลาคม เขาได้ลงนัดแรกในพรีเมียร์ลีกให้กับทอตนัมฮอตสเปอร์ในนัดที่พบกับแมนเชสเตอร์ซิตี และได้ใบแดงในนัดแรกที่ลงเล่น

วันที่ 31 มกราคม ค.ศ. 2016 หลังจากเขาได้ลงเล่นเพียงนัดเดียวในฤดูกาล 2015–16 ฟาซิโอได้กลับไปเล่นให้กับเซบิยาด้วยสัญญายืมตัว 5 เดือน เขาถูกไล่ออกในนาที 24 ของนัดแรกที่กลับไปเล่นให้กับเซบิยาในนัดที่เสมอกับเซลตาเดบิโก 1–1

โรมา
เมื่อวันที่ 3 สิงหาคม ค.ศ. 2016 ฟาซิโอถูกยืมตัวไปยังโรมา และซื้อขาดเมื่อจบฤดูกาลเป็นเงิน 3.2 ล้านยูโร เขาได้ลงเล่นให้กับโรมาเป็นครั้งแรกในนัดที่พบกับอูดีเนเซ โดยลงเล่นเป็นเวลา 10 นาที

การเล่นทีมชาติ
ฟาซิโอมีส่วนสำคัญกับทีมชาติอาร์เจนตินา อายุไม่เกิน 20 ปี ในการคว้าแชมป์ฟุตบอลโลกเยาวชนอายุไม่เกิน 20 ปี 2007 และในปีถัดมาเขาได้ชนะเลิศเหรียญทองในการแข่งขันโอลิมปิกฤดูร้อน 2008

ฟาซิโอลงเล่นนัดแรกให้กับทีมชุดใหญ่เมื่อวันที่ 1 มิถุนายน ค.ศ. 2011 ในนัดกระชับมิตรที่แพ้ให้กับไนจีเรีย 1–4 เขาทำประตูแรกในนามทีมชาติได้ในนัดที่ชนะสิงคโปร์ 6–0 เมื่อวันที่ 13 มิถุนายน ค.ศ. 2017

ฟาซิโอถูกเรียกติดทีมชาติในการแข่งขันฟุตบอลโลก 2018 และได้ลงสนามครั้งแรกในฟุตบอลโลก จากการถูกเปลี่ยนไปแทนมาร์โกส โรโฆ ในนาทีที่ 46 ของรอบ 16 ทีมสุดท้ายในนัดที่แพ้ฝรั่งเศส 3–4

สถิติอาชีพ
สโมสร

+ สถิติสโมสร สโมสร ฤดูกาล ลีก ฟุตบอลถ้วย ลีกคัพ ทวีป รายการอื่น รวม ดิวิชัน ลงเล่น  ประตู ลงเล่น  ประตู ลงเล่น  ประตู ลงเล่น  ประตู ลงเล่น  ประตู ลงเล่น  ประตูเฟร์โรการ์ริลโอเอสเต2006–07ปริเมรา เบ นาซิโอนัล17000–––170เซบิยา2007–08ลาลิกา22300–2ลงเล่นในยูฟ่าแชมเปียนส์ลีก0002432008–0916030–3ลงเล่นในยูฟ่าคัพ0–2202009–1010110–20–1312010–1119100–5ลงเล่นในยูฟ่าแชมเปียนส์ลีก 2 นัด และ 3 นัดในยูฟ่ายูโรปาลีก01ลงเล่นใน ซูเปร์โกปาเดเอสปัญญา02512011–1228230–2ลงเล่นในยูฟ่ายูโรปาลีก0–3322012–1326371–––3342013–1427210–131–4132014–150000–1ลงเล่นในยูฟ่าซูเปอร์คัพ0–10รวม14812151—2811019214ทอตนัมฮอตสเปอร์2014–15พรีเมียร์ลีก200203060–3102015–1600001000–10รวม200204060–320เซบิยา (ยืมตัว)2015–16ลาลิกา4000–20–60โรมา (ยืมตัว)2016–17เซเรียอา37220–9ลงเล่นในยูฟ่าแชมเปียนส์ลีก 1 นัด และ 8 นัดในยูฟ่ายูโรปาลีก2–484โรมา2017–1834200–110–4522018–1934520–60–4252019–2016100–71–232รวม1211040–333–15813 รวมทั้งหมด31022211406941040527

ทีมชาติ

อาร์เจนตินาปีลงเล่นประตู201120201200201300201410201500201600201741201830รวม101

ประตูในนามทีมชาติ

 ประตูที่  วันที่  สนาม  คู่แข่ง  คะแนน  ผล  รายการแข่งขัน 1  13 มิถุนายน 2017  สนามกีฬาแห่งชาติสิงคโปร์ กัลลัง สิงคโปร์    1–0  6–0  กระชับมิตร

เกียรติประวัติ
สโมสร
เซบิยาอัตเลติโก
เซกุนดาดิบิซิออน เบ: 2006–07

เซบิยา
โกปาเดลเรย์: 2009–10
ซูเปร์โกปาเดเอสปัญญา: 2007
ยูฟ่ายูโรปาลีก: 2013–14

ทีมชาติ
อาร์เจนตินา รุ่นอายุไม่เกิน 20 ปี
ฟุตบอลโลกเยาวชน ยู 20: 2007

อาร์เจนตินา รุ่นอายุไม่เกิน 23 ปี
เหรียญทอง โอลิมปิกฤดูร้อน 2008